OpenLLM-France/wikimedia huggingface dataset:
# 293 aC

El 293 aC va ser un any del calendari romà prejulià. A la República i a l'Imperi Romà es coneixia com l'Any del Consolat de Cursor i Màxim (o també any 461 ab urbe condita). La denominació «293 aC» per a aquest any s'ha emprat des de l'edat mitjana, quan el calendari Anno Domini va ser el mètode prevalent a Europa per a anomenar els anys.

## Esdeveniments
### Antiga Grècia

* Seleuc I envaeix Tessàlia. S'assabenta que el seu fill Antíoc I Sòter està enamorat de la seva esposa Estratonice i la hi cedeix, per consell de l'endeví Leptines enamorat. Instaura al seu fill com a regent a Selèucia del Tigris.
* Demetri Poliorceta conquesta Tebes, que era en mans de l'espartà Cleònim.

### Antiga Roma

* Aquest any són elegits cònsols Luci Papiri Cursor i Espuri Carvili Màxim.
* En el decurs de la Tercera Guerra Samnita, quan els samnites ataquen la Campània, els cònsols aprofiten per envair el Sàmnium, que estava desprotegit. Cursor conquereix la ciutat de Durònia i assola el territori d'Àntium, mentre el seu col·lega devasta el Sàmnium. Carvili Màxim topa amb els samnites prop d'Aquilonia, a la vora d'on era el campament del seu col·lega. Carvili ataca Cominium i Papiri presenta batalla als samnites, tot al mateix temps, i així creuen que poden evitar que els samnites rebin auxili des de la ciutat. Papiri obté una victòria gràcies a la cavalleria, en la batalla d'Aquilonia i els samnites han de fugir. Carvili és rebutjat cap a Herculà on és derrotat. Papiri continua les operacions militars fins a l'hivern, i retorna a Roma on celebra un triomf.
* Papiri Cursor dedica un temple a Quirí, que el seu pare havia promès, i hi afegeix un solarium horologium, un rellotge de sol, el primer rellotge de sol públic de Roma.
* Marc Canti, tribú de la plebs, davant de l'actitud il·legal o despectiva de Luci Postumi Megel, l'acusa, però aquest evita el judici en ser nomenat legat d'Espuri Carvili Màxim.

## Referències

* ↑ Funegan, Jack (et al.). Chronos, kairos, Christos : nativity and chronological studies. Winona Lake [IN]: Eisenbrauns, 1989, p. 115. ISBN 9780931464508.
* ↑ Plutarc. Vides paral·leles: Demetri, XX, 38
* ↑ Montero, Santiago. Diccionario de adivinos, magos y astrólogos de la antigüedad. Valladolid: Trotta, 1997, p. 188-189. ISBN 8481641618.
* ↑ Justí. Historiarum Philippicarum, XXVII, 2
* ↑ Diodor de Sicília. Biblioteca històrica, XX, 104
* ↑ Titus Livi. Ab Urbe Condita, X, 9
* ↑ Titus Livi. Ab Urbe Condita, X, 39-47
* ↑ Plini el Vell. Naturalis Historia, VII, 213
* ↑ Titus Livi. Ab Urbe Condita, X, 46
# 310 aC

El 310 aC va ser un any del calendari romà. prejulià. A la República i a l'Imperi Romà es coneixia com l'Any del consolat de Rul·lià i Censorí (o també any 444 ab urbe condita o de la Fundació de Roma). La denominació «310 aC» per a aquest any s'ha emprat des de l'edat mitjana, quan el calendari Anno Domini va ser el mètode prevalent a Europa per a anomenar els anys.

## Esdeveniments
### Antiga Grècia. Els Diàdocs

* Ptolemeu I Soter, al·legant que Antígon Monoftalm no havia declarat lliures les ciutats gregues d'Àsia, envia una flota a Cilícia dirigida pel general Leònides. Conquereix les ciutats de la costa, però Demetri Poliorceta, fill d'Antígon, l'expulsa.
* Nicocreont, rei de Salamina de Xipre, és obligat a suïcidar-se quan Ptolemeu I ocupa l'illa.

### Sicília

* Agàtocles, tirà de Siracusa, que estava en guerra amb Cartago, eludeix el blocatge i marxa cap a l'Àfrica. Al cap de sis dies desembarca al cap Bon amb 14.000 homes. Assetja Hadrumet i arrasa el territori de Cartago, però no pot ocupar la ciutat, que rep auxili per seu port.

### Nord d'Àfrica

* Hannó, general cartaginès, és un dels nomenats per fer front a Agàtocles de Siracusa quan va desembarcar. Tenia un feu que governava conjuntament amb Bomílcar. A la batalla contra Agàtocles dirigeix l'ala dreta on hi havia la Legió Sagrada, un cos escollit d'infanteria pesada de cartaginesos, i Bomilcar encapçala l'ala esquerra. Els soldats d'Agàtocles resisteixen l'atac i Hannó cau ferit. Les seves tropes han de retrocedir, segons Diodor de Sicília i l'historiador Justí.

### Antiga Roma

* Aquest any són elegits cònsols Quint Fabi Màxim Rul·lià i Gai Marci Rútil Censorí.
* Rul·lià va fer la guerra a Etrúria i va conquerir Sutrium, mentre Censorí la feia al Sàmnium, on va ocupar Allifae i altres punts fortificats, que van ser destruïts o severament damnats.
* La ciutat etrusca de Cortona, una de les dotze ciutats confederades dels etruscs, signa un tractat de pau amb Roma per un període de trenta anys, que no es va respectar.

## Naixements

* Aristarc de Samos, astrònom i matemàtic grec (data aproximada). Mort l'any 230 aC.

## Defuncions

* Regne de Macedònia: Alexandre IV, rei de Macedònia i d'Egipte (n. 323 aC). Cassandre, que l'havia engarjolat, el va fer matar secretament a la presó juntament amb Roxana.

## Referències

* ↑ Funegan, Jack (et al.). Chronos, kairos, Christos : nativity and chronological studies. Winona Lake [IN]: Eisenbrauns, 1989, p. 115. ISBN 9780931464508.
* ↑ Diodor de Sicília. Biblioteca històrica, XX, 19
* ↑ Crònica de Paros, 311 aC-310 aC
* ↑ Diodor de Sicília. Biblioteca històrica, XXI, fragment
* ↑ Diodor de Sicília. Biblioteca històrica, XX, 10-12
* ↑ Justí. Historiarum Philippicarum, XXII, 6
* ↑ Titus Livi. Ab Urbe Condita, IX, 33
* ↑ Diodor de Sicília. Biblioteca històrica, XX, 27
* ↑ Titus Livi. Ab Urbe Condita, IX, 37
* ↑ «Aristarc de Samos». GEC. [Consulta: 28 febrer 2023].
* ↑ Will, Édouard. Histoire politique du monde hellénistique: 323-30 av. J.-C.. París: Seuil, 2003, p. 66. ISBN 9782020603874.
* ↑ Diodor de Sicília. Biblioteca històrica, XIX, 105
* ↑ Pausànias. Descripció de Grècia, IX, 7
# 317 aC

El 317 aC va ser un any del calendari romà prejulià. A la República i a l'Imperi Romà es coneixia com l'Any del consolat de Bàrbula i Brut (o també any 437 ab urbe condita o de la Fundació de Roma). La denominació «317 aC» per a aquest any s'ha emprat des de l'edat mitjana, quan el calendari Anno Domini va ser el mètode prevalent a Europa per a anomenar els anys.

## Esdeveniments
### Antiga Grècia. Els diàdocs

* Olímpia, mare d'Alexandre el Gran i aliada de Polipercont, fa matar ama Filip III Arrideu, germanastre d'Alexandre i obliga la seva dona Eurídice a suïcidar-se.
* Alexandre IV de Macedònia, fill d'Alexandre el Gran i de Roxana, és proclamat rei de Macedònia sota la tutela d'Olímpia, que havia induït al rei Eàcides de l'Epir a aliar-se amb Polipercont i restaurar a Alexandre.
* Demetri de Falèron, orador i polític, és nomenat arcont a Atenes, ciutat que havia ocupat Cassandre, perquè era amic i seguidor de Foció, mort l'any anterior.
* Antígon Monoftalm lluita contra Èumenes de Càrdia a a Pèrsia i Mèdia, amb victòries imprecises per part dels dos bàndols. Finalment Antígon el venç.

### Antiga Roma

* Aquest any són elegits cònsols Quint Emili Bàrbula i Gai Juni Bubulc Brut.
* La ciutat de Teate, a la Pulla, envia una delegació per fer la pau amb Roma. Teate reconeixr la sobirania romana. Bubulc ocupa Forentum a Lucània i avança per la regió. Bàrbula ocupa la ciutat de Nerulum per sorpresa, i l'Apúlia sencera queda sota domini romà.

## Referències

* ↑ Funegan, Jack (et al.). Chronos, kairos, Christos : nativity and chronological studies. Winona Lake [IN]: Eisenbrauns, 1989, p. 115. ISBN 9780931464508.
* ↑ Diodor de Sicília. Biblioteca històrica, XIX, 11
* ↑ Diodor de Sicília. Biblioteca històrica, XIX, 12
* ↑ Diodor de Sicília. Biblioteca històrica, XIX, 78
* ↑ Diodor de Sicília. Biblioteca històrica, XIX, 1-2
* ↑ Titus Livi. Ab Urbe Condita, IX, 20
* ↑ Diodor de Sicília. Biblioteca històrica, XIX, 17
* ↑ Titus Livi. Ab Urbe Condita, IX, 21, 28
# 319 aC

El 319 aC va ser un any del calendari romà prejulià. A la República i a l'Imperi Romà es coneixia com l'Any del consolat de Mugil·là i Cerretà (o també any 435 ab urbe condita o de la Fundació de Roma). La denominació «319 aC» per a aquest any s'ha emprat des de l'edat mitjana, quan el calendari Anno Domini va ser el mètode prevalent a Europa per a anomenar els anys.

## Esdeveniments
### Antiga Grècia. Els diàdocs

* El diàdoc Antígon Monoftalm persegueix el general Àlcetes a qui havia derrotat a Pisídia. Àlcetes es refugia a Termessos, però els ancians de la ciutat, l'entreguen a Antígon per evitar-ne el saqueig. Àlcetes es suïcida per no caure a les seves mans.
* Polipercont ocupa el lloc de regent del Regne de Macedònia, designat per Antípatre, que mor aquest any. El fill d'Antípatre, Cassandre, és nomenat quiliarca.
* Cassandre, fill d'Antípatre, no està d'acord amb el nomenament de Polipercont i s'aixeca en armes contra ell, recolzat per Ptolemeu I Soter, d'Egipte, i per Antígon Monoftalm.
* Èumenes de Càrdia rep una petició d'Olímpia perquè es fes càrrec de la custòdia del jove Alexandre IV Egos, fill d'Alexandre i de Roxana, perquè creu que la seva vida corre perill perill. Al mateix temps Polipercont i el rei Filip III Arrideu li envien ordres de lluitar contra Antígon Monoftalm amb les seves forces de Capadòcia i li permeten agafar 500 talents del tresor reial.

### Antiga Roma

* Aquest any són elegits cònsols Luci Papiri Cursor Mugil·là i Quint Auli Cerretà. Els cònsols continuen la guerra contra els frentans i els derroten en un sola batalla. Els frentans abandonen la seva ciutat i van donar ostatges al cònsol Quint Auli Cerretà.
* Mugil·là derrota els sutricans que demanen la pau. El cònsol exigeix l'entrega de la guarnició samnita que tenia la ciutat de Sutricum, o la mort de tots ells. La gent de Sutricum explica que no poden derrotar la forta guarnició samnita ben armada. Quan els samnites es retiren després d'un setge, la facció pro-romana de la ciutat obre les portes a les legions. Els samnites són atacats als boscos de la rodalia una vegada ocupada la ciutat. Mugil·là torna a roma per celebrar un triomf.

## Necrològiques

* Antípatre, regent de Macedònia.

## Notes

* ↑ Quiliarca (en grec antic χιλιάρχης, 'khiliarkhês', «el comandant de mil homes») designa una funció militar administrativa, primer a l'Imperi Aquemènida i després al Regne de Macedònia i a les monarquies del període hel·lenístic.

## Referències

* ↑ Funegan, Jack (et al.). Chronos, kairos, Christos : nativity and chronological studies. Winona Lake [IN]: Eisenbrauns, 1989, p. 115. ISBN 9780931464508.
* ↑ Diodor de Sicília. Biblioteca històrica, XVIII, 44-46
* ↑ Plutarc. Vides paral·leles: Èumenes, XVI, 11-13
* ↑ Titus Livi. Ab Urbe Condita, IX, 16
* ↑ Titus Livi. Ab Urbe Condita, IX, 22, 28
* ↑ Diodor de Sicília. Biblioteca històrica, XVIII, 48
# American Thoracic Society

L'American Thoracic Society (Societat Toràcica Americana), és una societat fundada el 1905, inicialment formada com una divisió de la American Lung Associaton, anomenada Societat Americana Sanatorial, i posteriorment el seu nom actual.
És una societat independent, internacional, amb objectius educacionals i científics. A l'any (2004) tenia 13.500 membres, dels quals el 25% no eren nord-americans. Publica dues de les revistes de major impacte dintre de la pneumologia, vigilància intensiva, com són : American Journal of Respiratory and Critical Care Medicine (AJRCCM) i American Journal of Respiratory Cell and Molecular Biology (AJRCMB).

## Adreça

* American Thoracic Society
    61 Broadway
    Nova York, NY 10006-2755
    Veu: 212-315-8600
    Fax: 212-315-6498

## Enllaços externs

* Pàgina oficial (anglès)
# AAK

AAK té els següents significats:
* A. A. Krishnaswami Ayyangar, matemàtic de l'Índia
* Aliança pel Futur de Kosovo (del seu nom en albanès Aleanca për Ardhmërinë e Kosovës), partit polític de Kosovo
* Ajnad al-Kavkaz, grup gihadista actiu a la Guerra Civil siriana
* Club de l'Automòbil Antic de Letònia (del seu nom en letó Antīko Automobiļu Kluba), club d'automobilistes de Letònia
* Aåk també és l'abreviatura de l'alumoåkermanita, mineral de la classe dels silicats
* Aak també és un tipus de música tradicional de Corea
* Aak també és un vaixell fluvial utilitzat al Rin, als Països Baixos
# Amfiteatre de Pèrgam

L'Amfiteatre de Pèrgam fou un antic amfiteatre situat a Pèrgam, a Anatòlia, a l'actual Turquia. Les ruïnes en són al nord-oest de l'actual ciutat de Bergama. Formen part del Patrimoni de la Humanitat de la UNESCO de Pèrgam i el seu paisatge cultural d'estrats múltiples.
L'amfiteatre va ser construït durant l'Imperi romà en els segles I i II. S'hi realitzaven lluites de gladiadors i d'animals, i també, sembla, naumàquies, (representacions de batalles navals).
Es trobava al vessant nord-occidental del turó del sud-oest de l'Acròpoli de Pèrgam, hui coneguda com a Mussala o Mezarlik. Es va construir a la vall entre el pujol i la muntanya de l'oest, de manera que les graderies dels costats més llargs aprofitaven els pendents geogràfics i només calia construir-ne més als extrems més curts, a l'altra banda de la vall. En direcció nord-sud, el diàmetre de l'amfiteatre era d'uns 136 m, i en direcció est-oest, d'uns 128 m. L'arena del centre de l'amfiteatre tenia 51 m de diàmetre en direcció nord-sud i 37 m en direcció est-oest.
L'aigua que recorria la vall, que desembocava en el riu Selinus (actual Bergama Çayı), passava per un túnel amb volta davall l'edifici. Es creu que podria haver-se aprofitat per a fer servir el teatre per a representacions de naumàquies abocant-hi aigua. Tanmateix, encara no se n'han trobat proves definitives. Una estructura semblant es troba en l'amfiteatre de Cízic, que també es va construir a la vall.
L'emperador nicè Teodor II Làscaris va visitar l'amfiteatre el 1250. Llavors ja estava en ruïnes, i només se n'esmenten els murs i voltes. Hui, fins i tot en ruïnes, l'edifici és un dels amfiteatres romans més ben conservats d'Anatòlia. Algunes de les estructures per a espectadors segueixen en peus amb una alçada d'uns 30 m. L'excavació arqueològica de l'amfiteatre va començar al 2018, amb l'objectiu d'acabar d'estudiar-lo en cinc anys.

## Referències

* 1 2 3 4 ; MacDonald, William L; Stillwell «”PERGAMON Mysia, Turkey» (en anglés). The Princeton Encyclopedia of Classical Sites. Princeton University Press [Princeton, N. J], 1976 [Consulta: 19 setembre 2024].
* 1 2 3 4 5 Yeneroğlu, Ihsan. «The Amphitheater of Pergamon» (en anglés). Transformation of the Pergamon Micro-Region, 11-07-2019. [Consulta: 19 setembre 2024].
* 1 2 3 «The amphitheatre of Pergamon» (en anglés). On the traces of ancient cultures. [Consulta: 19 setembre 2024].
* ↑ «Turkey’s ‘Colosseum’ to reunite with sun» (en anglés). Hürriyet Daily News, 12-08-2018. [Consulta: 19 setembre 2024].
* ↑ William, Smith «Cyzicus» (en anglés). Dictionary of Greek and Roman Geography. Little, Brown and Company, [Boston], 1854 [Consulta: 19 setembre 2024].
* ↑ «Turkey’s ‘Colosseum’ to reunite with sun» (en anglés). Hürriyet Daily News, 2018-08-12.. [Consulta: 19 setembre 2024].
# Amfíbrac

L'amfíbrac (en grec "igual dels braços") és un peu mètric de clàusules trisíl·labes, on la central és una síl·laba tònica i les altres dues síl·labes àtones en les mètriques basades en l'accentuació. Quan la mètrica es basa en la distinció de les vocals, la síl·laba central és llarga i les altres breus (de fet aquest és l'origen grec d'aquest peu mètric). Exemples d'amfíbracs en català serien les paraules "llibreta" o "muntanya" o el vers "La núvia tremola com fulla gelada"
Els autors clàssics, com que es basaven en la llargària sil·làbica, podien tenir versos de diferents mides, tret que es va perdre en el pas a la poesia moderna en llengües vernacles. En català, és un ritme freqüent als versos d'Agustí Esclasans i Folch.

## Referències

* ↑ BARGALLÓ VALLS, JOSEP (1991): Manual de Mètrica i versificació catalanes. Ed. Empúries. Col·lecció Les Naus. Barcelona.
* ↑ TUSON, JESÚS (2009): Paraules en la corda fluixa. Ed. Associació Cultural Tria. Col. Tria d'Assaig. Barcelona. ISBN 9788493761806
# Amicale Internationale KZ Neuengamme

L'Amicale Internationale KZ Neuengamme és una associació paraigua d'associacions de presoners i víctimes del nazisme i de llurs descendents. Va ser creada el 1958 a Brussel·les per associacions de presoners del Camp de concentració de Neuengamme de França, Bèlgica i Alemanya. Més tard s'hi van incorporar associacions de presos de Dinamarca, la República Democràtica Alemanya, Grècia, Iugoslàvia, els Països Baixos, Àustria, Polònia, Romania, la Unió Soviètica, Txecoslovàquia i Hongria.
L'associació va lluitar perquè l'antic camp és transformés en un lloc de memòria digne. De fet, el govern d'Hamburg de 1948 a 2006 hi havia instal·lat dues presons civils sense gaire respecte per al passat del lloc. Va trigar fins al 1965 per què s'hi inaugurés un primer plafó commemoratiu oficial. En l'actualitat, en morir els darreres víctimes, els seus descendents continuen l'acció de memòria i de sensibilització contra el feixisme.

## Referències

* ↑ «Amicale Internationale KZ Neuengamme (AIN)» (en francès). KZ-Gedenkstätte Neungamme, s.d. [Consulta: 24 novembre 2021].
* ↑ Geissler, Cornelia. «4. Die KZ-Gedenkstätte Neuengamme und die Ausstellung “Zeitspuren. Das KZ Neuengamme 1938-1945 und seine Nachgeschichte”». A: Individuum und Masse - Zur Vermittlung des Holocaust in deutschen Gedenkstättenausstellungen (en alemany). Bielefeld: Transcript Verlag, 2015, p. 163–210. DOI 10.14361/9783839428641-005. ISBN 978-3-8376-2864-7.
# Amida de sodi

L'amida de sodi, amb el nom comú (en anglès) de sodamide, és el compost inorgànic amb la fórmula NaNH₂. Aquest sòlid, que és perillosament reactiu cap a l'aigua, és blanc, però les mostres comercials solen ser grises a causa de la presència de petites quantitats de ferro metàl·lic des del procés de fabricació. Aquestes impureses no solen afectar la utilitat del reactiu. El NaNH ₂ porta electricitat a l'estat fusionat, la seva conductància és similar a la de NaOH en un estat similar. NaNH $_2$ ha estat àmpliament utilitzat com una base sòlida en síntesi orgànica.
L'amida de sodi s'utilitza principalment com una base forta en química orgànica, sovint en solució d'amoníac líquid. És el reactiu triat per a l'assecatge de amoníac (líquid o gasós). Un dels avantatges principals de l'ús de la sodamida és que funciona principalment com a nucleófil. En la producció industrial d'índigo, l'amida de sodi és un component de la mescla altament bàsica que indueix la ciclació de N-fenilglicina. La reacció produeix amoníac, que es recicla típicament.

## Referències

* ↑ L. Lange, W. Treibel "Sodium Amide" in Ullmann's Encyclopedia of Industrial Chemistry 2005, Wiley-VCH, Weinheim. doi:10.1002/14356007.a24_267
# Amidà

L'Amidà (en hebreu: תפילת העמידה, Tefilat ha-Amidà, "Oració dempeus"), també coneguda com a Shemoneh Esreh (en hebreu: שמונה עשרה, "Les divuit benediccions") és una oració jueva també coneguda com a benedicció modim, i es duu a terme de la següent manera:
Tant al principi de l'Amidà com a la seva conclusió, es comencen els passos amb la cama esquerra, al final es donen tres passos cap enrere, es gira una mica el tronc cap a l'esquerra, i lleument inclinat es recita: Oseh Shalom Bimromav; es gira una mica el tronc cap a la dreta, i lleument inclinat es recita: Hu Yaaseh Shalom Aleinu; redreça el seu tronc i mirant al capdavant recita: Ve al Kol Israel Ve Imrú Amén. Es donen tres passos cap al front, com el servent que es retira de la presència del seu amo.
Resant en solitari, en companyia o amb un Minyan, quatre són les ocasions en les quals s'inclina el cos cap endavant durant la Amidà:
* Al començament de la primera benedicció, Maguen Avot, quan es pronuncia Baruj Atà Adonai i quan es culmina amb Eloheinu ve Elohei Avoteinu.
* Al final de la primera benedicció, quan es pronuncia novament Baruch Atà Adonai i quan es culmina amb Maguen Abraham.
* En arribar a la benedicció Modim Anachnu Lach.
* En concloure aquesta mateixa benedicció, en pronunciar Baruch Atà Adonai i quan es culmina amb Ha-Tov Shimcha Uleja Nae Lehodot.
En les mateixes ocasions el oficiant que resa l'Amidà en veu alta s'inclina. En la repetició, en arribar a la benedicció modim, els membres de la congregació també acostumen a inclinar una mica els seus cossos, d'acord amb l'oficiant. Segons la Halacà normativa, si una persona es confon i no està molt segura de quan, i de com fer la reverència, és millor que no la faci.
Durant els dies no festius de la setmana, l'oració de l'Amidà es realitza tres vegades durant els serveis religiosos del matí, la tarda i la nit, aquests serveis s'anomenen respectivament: Shacharit, Mincha, i Arvit. Durant el Shabat i els dies festius, s'afegeix una quarta oració anomenada Musaf. En Yom Kippur (el Dia del Perdó), s'afegeix una cinquena oració anomenada Neilà.

## Referències

* ↑ «Shemoneh Esreh» (en anglès). jewishmag.co.il.
# Amiloïdosi cardíaca

L'amiloïdosi cardíaca és una subcategoria d'amiloïdosi on es diposita la proteïna amiloide al múscul cardíac i als teixits circumdants. L'amiloide, una proteïna mal plegada i insoluble, pot convertir-se en un dipòsit a les aurícules, vàlvules o ventricles del cor. Aquests dipòsits poden provocar un engrossiment de diferents seccions del cor, donant lloc a una disminució de la funció cardíaca. La disminució general de la funció cardíaca condueix a una gran quantitat de símptomes. Aquesta malaltia multisistèmica sovint es diagnostica malament, a vegades després de la mort durant l'autòpsia. No obstant això, els avenços recents de les tecnologies han augmentat el diagnòstic de la malaltia. L'amiloïdosi cardíaca té múltiples subtipus, com ara la de cadena lleugera, la familiar i la senil. Un dels tipus més estudiats és l'amiloïdosi cardíaca de cadena lleugera. El pronòstic depèn de l'extensió dels dipòsits al cos i del tipus d'amiloïdosi. S'estan investigant activament nous mètodes de tractament pel que fa al tractament de la insuficiència cardíaca i pels problemes específics de l'amiloïdosi cardíaca.

## Referències

* ↑ «Cardiac amyloidosis: A comprehensive review» (en anglès). Cor et Vasa, 55, 1, 01-02-2013, pàg. e60–e75. DOI: 10.1016/j.crvasa.2012.11.018. ISSN: 0010-8650.
* 1 2 «Updates in Cardiac Amyloidosis: A Review» (en anglès). Journal of the American Heart Association, 1, 2, 24-04-2012, pàg. e000364. DOI: 10.1161/JAHA.111.000364. ISSN: 2047-9980. PMC: 3487372. PMID: 23130126.
* ↑ «AL (Light-Chain) Cardiac Amyloidosis: A Review of Diagnosis and Therapy» (en anglès). Journal of the American College of Cardiology, 68, 12, 20-09-2016, pàg. 1323–1341. DOI: 10.1016/j.jacc.2016.06.053. ISSN: 0735-1097. PMID: 27634125.
* ↑ «Cardiac Amyloidosis: An Updated Review With Emphasis on Diagnosis and Future Directions» (en anglès). Current Problems in Cardiology, 43, 1, 01-01-2018, pàg. 10–34. DOI: 10.1016/j.cpcardiol.2017.04.003. ISSN: 0146-2806. PMID: 29173805.
* ↑ «Cardiac amyloidosis: An update on pathophysiology, diagnosis, and treatment». Trends in Cardiovascular Medicine, 28, 1, 1-2018, pàg. 10–21. DOI: 10.1016/j.tcm.2017.07.004. ISSN: 1873-2615. PMC: 5741539. PMID: 28739313.
* ↑ «Cardiac amyloidosis: An underdiagnosed/underappreciated disease». European Journal of Internal Medicine, 67, 9-2019, pàg. 1–13. DOI: 10.1016/j.ejim.2019.07.022. ISSN: 0953-6205. PMID: 31375251.
# Ampelosaure

L'ampelosaure (Ampelosaurus) és un gènere de dinosaure sauròpode titanosaure que va viure al Cretaci superior en el que avui en dia és Europa. Com la majoria de sauròpodes, presentava un coll i cua llargs però també disposava d'una cuirassa a l'esquena en forma d'osteodermes. Un ampelosaure podia arribar a mesurar 15 metres de longitud.
Gèneres de sauropodomorfs :
Regne: Animalia
Filum: Chordata
Classe: Sauropsida
Clade: Avemetatarsalia
Clade: Dinosauria :
Sauropodomorpha :
Sauropoda :
Neosauropoda :
Macronaria :
Titanosauria :